4. การวิจัยและพัฒนา

บริษัทฯ ทำการวิจัยและพัฒนาเพื่อให้บรรลุจุดมุ่งหมายของบริษัทฯ
ในการทำให้ประชาชนในประเทศมีชีวิตความเป็นอยู่ที่สะดวกสบายมากยิ่งขึ้นด้วยการใช้บริการด้านสินเชื่อของบริษัทฯ
โดยจะทำการพัฒนาผลิตภัณฑ์ใหม่เพื่อเพิ่มความสะดวกสบายให้แก่ลูกค้า
รวมทั้งเพิ่มประสิทธิภาพในการดำเนินงานของบริษัทฯ อันจะนำไปสู่ต้นทุนการดำเนินงานที่ลดลง
การวิจัยและพัฒนาของบริษัทฯ ในช่วงที่ผ่านมาสามารถสรุปได้ดังนี้

4.1 การพัฒนาผลิตภัณฑ์ใหม่

4.1.1 การออกบัตรเครดิตร่วมกับ วีซ่า และร่วมกับระบบเครือข่าย PLUS
ผ่านตู้เบิกเงินสดอัตโนมัติ

บริษัทฯได้ร่วมกับบริษัท วีซ่า อินเตอร์เนชั่นแนล ทำการออกบัตรอิออน-วีซ่า ซึ่งผู้ถือบัตรอิออน-วีซ่า
สามารถนำบัตรไปใช้ชำระสินค้าหรือค่าบริการ หรือเบิกถอนเงินสดได้ทั่วโลกที่มีสัญลักษณ์ VISA
และบริษัทฯยังได้ร่วมกับ เครือข่ายสัญลักษณ์ PLUS ของ วีซ่า
ในการเพิ่มช่องทางในการใช้บริการทางการเงินผ่านตู้เบิกเงินสดอัตโนมัติของบริษัทฯมากขึ้น
โดยบัตรเครดิตที่ สัญลักษณ์ PLUS ที่ออกโดยบริษัท อื่นๆ
สามารถใช้บริการผ่านตู้เบิกเงินสดอัตโนมัติของบริษัทฯได้
ซึ่งบริษัทฯจะได้รับรายได้ค่าธรรมเนียมจาก วีซ่า บริษัทฯได้ลงทุนในระบบดังกล่าวประมาณ 28
ล้านบาท

4.2 การเพิ่มความสะดวกสบายในการใช้บริการของบริษัทฯ

4.2.1 การเพิ่มประสิทธิภาพในการใช้งานเครื่องรับชำระเงินสดอัตโนมัติ
บริษัทฯได้เพิ่มประสิทธิภาพในการใช้งานเครื่องรับชำระเงินสดอัตโนมัติ
เพื่อให้ลูกค้ามีความสะดวกในการชำระเงินค่าบริการของบริษัทฯ
ผ่านเครื่องชำระเงินสดอัตโนมัติได้อย่างรวดเร็วและสะดวกมากขึ้น บริษัทฯ
ได้เสียค่าใช้จ่ายในการพัฒนาเพื่อเพิ่มประสิทธิภาพดังกล่าวประมาณ 2 ล้านบาท

4.2.2 การเพิ่มความปลอดภัยในการส่งผ่านข้อมูลระหว่าง บริษัทฯ กับ MasterCard ด้วยวิธีการ
3DES

เพื่อเพิ่มความปลอดภัยในการสื่อสารส่งผ่านข้อมูลระหว่างบริษัทฯ กับ MasterCard บริษัทฯ
ได้เปลี่ยนแปลงการเข้ารหัสของรายการที่เกิดขึ้นระหว่าง MasterCard และบริษัทฯ จาก DES
เป็น 3DES ซึ่งเป็นการเข้ารหัสที่แนะนำจาก MasterCard
ว่ามีความเป็นมาตรฐานและปลอดภัยสูงสุด ณ ขณะนี้ โดยบริษัทฯเสียค่าใช้จ่ายประมาณ 2.5
ล้านบาท

4.2.3 การติดตั้งระบบ Fax Server สำหรับการให้บริการสินเชื่อเช่าซื้อ

เพื่อเป็นการให้บริการที่รวดเร็ว บริษัทได้ติดตั้งระบบ Fax Server
เพื่อให้บริการแก่ร้านค้าที่ใช้บริการสินเชื่อเช่าซื้อกับบริษัทฯ ระบบดังกล่าวสามารถที่จะรับ Fax
จากร้านค้าได้รวดเร็วกว่าระบบ Fax แบบเดิม ทั้งยังสามารถตรวจสอบการรับ fax
เข้ามาได้รวดเร็ว โดยส่งข้อมูลและสัญญาณภาพไปยังเครื่องคอมพิวเตอร์โดยตรง ทำให้ลดค่าใช้จ่าย
รวมทั้งสามารถควบคุม
การทำงานของพนักงานสินเชื่อให้ทันต่อเหตุการณ์ บริษัทฯเสียค่าใช้จ่ายประมาณ 3.5 ล้านบาท

4.2.4 การขยายเครือข่ายเครื่องอนุมัติสินเชื่ออัตโนมัติ ไปยังสาขาต่างจังหวัดมากขึ้น

บริษัทฯ ได้ขยายเครื่องอนุมัติสินเชื่ออัตโนมัติ (EDC) ไปยังสาขาต่างจังหวัด รวมทั้งสิ้น ให้ได้ถึง
จำนวน 290 เครื่อง พร้อมกับพัฒนา Software Switching เพื่อรองรับรายการ
จากสาขาทั่วประเทศ ซึ่งอุปกรณ์ดังกล่าวสามารถให้บริการอนุมัติ สินเชื่อ ภายในไม่กี่วินาที
การขยายเครือข่ายไปยังสาขาต่างจังหวัด บริษัทฯ ได้เสียค่าใช้จ่ายประมาณ 1.5 ล้านบาท

4.2.5 การเพิ่มช่องทางการโฆษณาผ่าน อิออน สปอต

อิออน สปอตคือพื้นที่ตามห้างสรรพสินค้าที่บริษัทฯ
เปิดขึ้นเพื่อเป็นจุดรับรายการไม่ว่าจะเป็นการสมัครเงินกู้ หรือบัตรเครดิต ซึ่งในอิออน
สปอตได้ทำการติดตั้งจอที่ให้บริการแจ้งคิวของเงินกู้
โดยลูกค้าสามารถทราบสถานะของใบสมัครเงินกู้ผ่านช่องทางดังกล่าว
เพื่อให้ระบบดังกล่าวมีการลงทุนที่คุ้มค่าสูงสุด บริษัทฯ
ได้ออกแบบให้สามารถทำการโฆษณาของบริษัทฯ
โดยการโฆษณานี้จะถูกจัดส่งโดยสำนักงานใหญ่เพื่อให้ทุกอิออน สปอตมีการโฆษณาที่ตรงกัน
บริษัทเสียค่าใช้จ่ายประมาณ 1 ล้านบาท

4.2.6 การจัดตั้งศูนย์ภูมิภาค

เพื่อให้การทำงานที่มีมาตรฐานเดียวกัน
และเพื่อให้แต่ละสาขาสามารถทำงานได้อย่างมีประสิทธิภาพในแต่ละภูมิภาค บริษัทฯ
ได้รวมการทำงานในสาขาต่างๆ ในจังหวัดภาคใต้ไปยังศูนย์ภูมิภาค ในจังหวัดเดียวทางภาคใต้ เช่น
การรวมศูนย์การ
ทำงานของแผนกสินเชื่อ เร่งรัดหนี้สิน และลูกค้าสัมพันธ์
เพื่อเป็นการลดค่าใช้จ่ายทางโทรศัพท์ของบริษัทฯ และลูกค้า และบริษัทฯ
ได้ทำการติดตั้งตู้โทรศัพท์สาขาในแต่ละจังหวัดเพื่อให้ลูกค้าติดต่อผ่านตู้สาขาดังกล่าว
บริษัทฯเสียค่าใช้จ่ายประมาณ 40 ล้านบาท

4.2.7 การติดตั้งระบบรับชำระค่าบริการของสาขา

เพื่อเพิ่มประสิทธิภาพในการระบบรับชำระเงินค่าบริการ
และลดการทำงานที่พึ่งพิงเครื่องคอมพิวเตอร์หลักที่สำนักงานใหญ่ บริษัทฯ
ได้กระจายข้อมูลที่จำเป็นในการรับชำระค่าบริการไปยังสาขาต่าง ๆ
เพื่อให้สาขาสามารถรับชำระค่าบริการได้แม้มีปัญหาทางด้านการติดต่อกับสื่อสารกับคอมพิวเตอร์หลักที่สำนักงานใหญ่
ซึ่งการทำงานหลักคือการรับชำระเงินและ การติตต่อประสานงานกับร้านคู่ค้า
โดยสาขาสามารถใช้ระบบดังกล่าวในการพิจารณาสินเชื่อเบื้องต้นให้กับร้านค้าในกรณีที่ไม่สามารถติดต่อ
กับสำนักงานใหญ่ได้ บริษัทฯเสียค่าใช้จ่ายประมาณ 8.6 ล้านบาท